b'\n_START_ARTICLE_\nEduard Lucerna\n_START_PARAGRAPH_\nEduard Lucerna (Klagenfurt, 11. studenoga 1869. \xe2\x80\x93 Gries (danas dio Bozena) , 26. studenoga 1944.) bio je austrijski skladatelj._NEWLINE_Magistrirao je ljekarni\xc5\xa1tvo u Grazu, radio je kao ljekarnik u raznim gradovima, a 1900. je stekao ljekarnu u Griesu, gdje je \xc5\xbeivio i radio do smrti. Glazbeno obrazovanje stekao je od majke. U Bozenu je djelovao i kao violist u komornim ansamblima, te je skladao, osobito komornu glazbu, ali i simfonije i druga djela za orkestar. Operu Zlatorog skladao je po libretu koji je napisala njegova sestra, austrijska i hrvatska knji\xc5\xbeevnica Camilla Lucerna.'